CELEX: 32006R0957
Language: da
Date: 2006-06-28 00:00:00
Title: Kommissionens forordning (EF) nr. 957/2006 af  28. juni 2006  om tarifering af visse varer i den kombinerede nomenklatur og om ændring af forordning (EØF) nr. 48/90

29.6.2006   
            
            
               DA
            
            
               Den Europæiske Unions Tidende
            
            
               L 175/45
            
         
      KOMMISSIONENS FORORDNING (EF) Nr. 957/2006
   af 28. juni 2006
   om tarifering af visse varer i den kombinerede nomenklatur og om ændring af forordning (EØF) nr. 48/90
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif (1), særlig artikel 9, stk. 1, litra a), og
   ud fra følgende betragtninger:
   
               (1)
            
            
               For at sikre en ensartet anvendelse af den kombinerede nomenklatur, der er knyttet som bilag til forordning (EØF) nr. 2658/87, bør der vedtages bestemmelser vedrørende tariferingen af de i bilaget omhandlede varer.
            
         
               (2)
            
            
               Forordning (EØF) nr. 2658/87 har fastsat almindelige tariferingsbestemmelser vedrørende den kombinerede nomenklatur. Disse bestemmelser finder også anvendelse ved fortolkningen af enhver anden nomenklatur, der helt eller delvist er baseret på den kombinerede nomenklatur, eller som tilføjer yderligere underopdelinger, og som er fastlagt på grundlag af specifikke fællesskabsforskrifter med henblik på anvendelsen af tarifmæssige eller andre foranstaltninger vedrørende samhandelen med varer.
            
         
               (3)
            
            
               Ved anvendelse af nævnte almindelige tariferingsbestemmelser skal de varer, der er anført i kolonne 1 i skemaet i bilaget til denne forordning, tariferes i de i kolonne 2 nævnte KN-koder i henhold til de begrundelser, der er anført i kolonne 3.
            
         
               (4)
            
            
               Det er hensigtsmæssigt, at bindende tariferingsoplysninger, der er meddelt af medlemsstaternes toldmyndigheder i forbindelse med tarifering af varer i den kombinerede nomenklatur, og som ikke er i overensstemmelse med fællesskabsretten fastsat i denne forordning, fortsat kan påberåbes af modtageren i henhold til bestemmelserne i artikel 12, stk. 6, i Rådets forordning (EØF) nr. 2913/92 af 12. oktober 1992 om indførelse af en EF-toldkodeks (2), i et tidsrum på tre måneder.
            
         
               (5)
            
            
               Tariferingsbestemmelserne for »Punktmatrix-displays« i Kommissionens forordning (EØF) nr. 48/90 af 9. januar 1990 om tarifering af visse varer i Den Kombinerede Nomenklatur (3) har ført til forkert tarifering, og punkt 2 i bilaget til denne forordning bør derfor udgå.
            
         
               (6)
            
            
               Toldkodeksudvalget har ikke afgivet udtalelse inden for den af formanden fastsatte frist for så vidt angår varen i punkt 3 i skemaet i bilaget.
            
         
               (7)
            
            
               De i denne forordning fastsatte foranstaltninger er i overensstemmelse med udtalelse fra Toldkodeksudvalget for så vidt angår varerne i punkt 1 og 2 i skemaet i bilaget —
            
         UDSTEDT FØLGENDE FORORDNING:
   Artikel 1
   De varer, der er anført i kolonne 1 i skemaet i bilaget, tariferes i den kombinerede nomenklatur i de i kolonne 2 i skemaet nævnte KN-koder.
   Artikel 2
   Bindende tariferingsoplysninger meddelt af medlemsstaternes toldmyndigheder, som ikke er i overensstemmelse med fællesskabsretten fastsat i denne forordning, kan fortsat påberåbes i henhold til bestemmelserne i artikel 12, stk. 6, i forordning (EØF) nr. 2913/92 i et tidsrum på tre måneder.
   Artikel 3
   Punkt 2 i bilaget til forordning (EØF) nr. 48/90 udgår.
   Artikel 4
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 28. juni 2006.
      
         
            På Kommissionens vegne
         
         László KOVÁCS
         
         
            Medlem af Kommissionen
         
      
   
   
      (1)  EFT L 256 af 7.9.1987, s. 1. Senest ændret ved forordning (EF) nr. 838/2006 (EUT L 154 af 8.6.2006, s. 1).
   
      (2)  EFT L 302 af 19.10.1992, s. 1. Senest ændret ved Europa-Parlamentets og Rådets forordning (EF) nr. 648/2005 (EUT L 117 af 4.5.2005, s. 13).
   
      (3)  EFT L 8 af 11.1.1990, s. 16. Senest ændret ved forordning (EF) nr. 705/2005 (EUT L 118 af 5.5.2005, s. 18).
   
      BILAG
      
                  Varebeskrivelse
               
               
                  Tarifering
                  (KN-kode)
               
               
                  Begrundelse
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Et grafisk og alfanumerisk display baseret på monokrom passiv matrix flydende krystal display teknologi.
                              Displayet består af et lag flydende krystaller mellem to glasplader, med et antal punkter (placeret i 64 linjer og 240 kolonner) og et elektronisk grænsefladekredsløb (interface) i C-MOS-teknologi.
                              Displayet kan sammenbygges med andre produkter.
                              Det kan ikke vise videobilleder.
                           
                        
               
                  8531 20 95
               
               
                  Tarifering i henhold til almindelig tariferingsbestemmelse 1 og 6 vedrørende den kombinerede nomenklatur samt teksten til KN-kode 8531, 8531 20 og 8531 20 95.
                  Displayet har et elektronisk grænsefladekredsløb. Det kan derfor ikke tariferes som en anordning med flydende krystaller under pos. 9013 (jf. forklarende bemærkninger til HS, pos. 9013, punkt 1).
                  Displayet indeholder ikke elektronik til at gengive videosignaler. Det kan derfor ikke tariferes som en videomonitor under pos. 8528
                  Displayet er en signaltavle henhørende under pos. 8531, da det kun er i stand til at vise grafik og alfanumeriske tegn (jf. forklarende bemærkninger til HS, pos. 8531, afsnit D).
               
            
                  
                              2.
                           
                           
                              En vare betegnet »LCD-modul« (af typen med berøringsskærm) i form af en aktiv matrix flydende krystal anordning med en baglysenhed, omformere og trykte kredsløb med kontrolelektronik udelukkende til pixeladressering. Anordningen består af et lag flydende krystaller mellem to glasplader. Glascellernes yderside er belagt med et tyndt metallag, der er elektrisk ledende og har en vis modstand.
                              Modulet er baseret på tyndfilms transistor teknologi (TFT). Dets ydre mål er 34,5 cm (bredde) × 35,3 cm (højde) × 16,5 cm (dybde), med en skærmdiagonal på 38,1 cm (15″).
                              Modulet indeholder ikke andre elektroniske komponenter (f.eks. strømforsyningsenhed, videokonverter, scaler, tuner osv.) eller grænseflader (interface) for tilslutning af andre apparater.
                           
                        
               
                  8548 90 90
               
               
                  Tarifering i henhold til almindelig tariferingsbestemmelse 1 og 6 vedrørende den kombinerede nomenklatur, bestemmelse 2 c) til afsnit XVI og teksten til KN-kode 8548, 8548 90 og 8548 90 90.
                  Modulet er en del, der ikke udelukkende eller hovedsagelig anvendes til en bestemt maskine henhørende under afsnit XVI. I henhold til bestemmelse 2 c) til afsnit XVI tariferes det derfor under pos. 8548.
               
            
                  
                              3.
                           
                           
                              En vare betegnet »LCD-modul« i form af en aktiv matrix flydende krystal anordning med en baglysenhed, omformere og trykte kredsløb med kontrolelektronik udelukkende til pixeladressering.
                              Modulet er baseret på tyndfilms transistor teknologi (TFT). Dets ydre mål er 75,9 cm (bredde) × 44,9 cm (højde) × 4,9 cm (dybde), med en skærmdiagonal på 81,6 cm (32″) og en pixelopløsning på 1 366 × 768
                              Modulet indeholder ikke andre elektroniske komponenter (f.eks. strømforsyningsenhed, videokonverter, scaler, tuner osv.) eller grænseflader (interface) for tilslutning af andre apparater.
                           
                        
               
                  8529 90 81
               
               
                  Tarifering i henhold til almindelig tariferingsbestemmelse 1 og 6 vedrørende den kombinerede nomenklatur, bestemmelse 2 b) til afsnit XVI og teksten til KN-kode 8529, 8529 90 og 8529 90 81.
                  Modulet kan ikke tariferes i pos. 9013, da det omfatter en baglysenhed, omformere og trykte kredsløb med kontrolelektronik udelukkende til pixeladressering (jf. forklarende bemærkninger til HS, pos. 9013).
                  Modulet kan ikke tariferes i pos. 8473 som en del af en udlæseenhed til en automatisk databehandlingsmaskine, da det ikke udelukkende eller hovedsagelig anvendes til automatiske databehandlingsmaskiner henhørende under pos. 8471.
                  Modulet kan ikke tariferes i pos. 8531, da det på grund af sine karakteristika ikke kan betragtes som et elektrisk visuelt signalapparat henhørende under pos. 8531 eller som en del af et sådant apparat (jf. forklarende bemærkninger til HS, pos. 8531).
                  Modulet bør på grund af sine karakteristika (såsom mål og pixelopløsning) tariferes i pos. 8529, da det udelukkende eller hovedsagelig anvendes til apparater henhørende under pos. 8528.